Iseäranis õnnestavaks tuleb lugeda Õunapuu pääsemist Tallinna reaalkooli  õpetajaks. Seal tuli tal ka vanemate klasside õpilasi juhatada. Olid sega­sed ajad, kuid Õunapuu leidis oma tööle sisu, mis õpilasi kaasa kiskus. Toi­metati tasa ja targu kõiksugu survete peale vaatamata, vanemad äravalitud õpi­lased julgesid tundidelt kaduda - ja ühes nendega ka Õunapuu. Kus nad olid, mida toimetasid, jäi nende sala­duseks. Neid usaldati ja nad ei petnud. Kui ööl vastu sakslaste sissetulemist enamlaste verejanulised salgad laevadelt linna pöörasid, et "vähemalt 600 äraneetud buržuil kõrid  läbi lõigata", siis leidsid nad mannermaale astudes oota­mata 43 õpilast eest ja olid sunnitud, surnuid maha jättes, kabuhirmus põge­nema. Võitjate hulgas õli palju õuna­puu Õpilasi.